মাসের শেষে একাধিক গ্রহের গোচর, আমূল বদলাতে পারে জীবন

ওয়েব ডেস্ক: মাসের শেষ লগ্নে একাধিক গ্রহের অবস্থান পরিবর্তনের ফলে ১২ রাশির জীবনে আসতে চলেছে নানা রকম ওঠানামা। কারও জীবনে খুলবে সাফল্যের দরজা, আবার কাউকে নিতে হবে বাড়তি সতর্কতা (Horoscope Today)। দেখে নিন রাশি অনুযায়ী আজকের দিন (Aajker Din) কেমন যাবে?

মেষ: আজ সৃজনশীলতা আপনার শক্তি। সুন্দর জিনিস, শিল্পকলা বা হস্তশিল্পের প্রতি আগ্রহ বাড়বে। নতুন ব্যবসার ভাবনা মাথায় এলেও সিদ্ধান্তে পৌঁছতে সময় নিন। যুক্তি ও উদ্যম আপনাকে সারা দিন এগিয়ে রাখবে।

বৃষ: সম্পর্কের দিক থেকে দিনটি শুভ। পরিবারের সঙ্গে সময় কাটবে ভালো। খাওয়া-দাওয়ার প্রতি আকর্ষণ বাড়বে। তবে আর্থিক ভবিষ্যৎ নিয়ে কিছুটা দোলাচল থাকতে পারে।

মিথুন: রোমান্টিক মেজাজ ও আত্মবিশ্বাসে ভরপুর থাকবেন। কাজের জায়গায় প্রতিযোগিতা বাড়বে, তাই সতর্ক থাকুন। নিজের শক্তিকে সঠিক পথে ব্যবহার করলে সাফল্য নিশ্চিত।

কর্কট: বাড়িতে নতুন রান্না বা পারিবারিক মুহূর্ত আনন্দ দেবে। তবে খরচ বাড়তে পারে, আয় তুলনামূলক কম। সংখ্যাভিত্তিক কাজে দক্ষতা প্রকাশ পাবে।

আরও পড়ুন: ব্যবসায়িক লেনদেনে সতর্কতা জরুরি, আপনার ভাগ্যে আজ কী রয়েছে?

সিংহ: কর্মক্ষেত্রে নানা ধরনের মানুষের সঙ্গে কাজ করতে হবে। ধৈর্য বজায় রাখলে আর্থিক লাভের যোগ রয়েছে। পুরনো পাওনা টাকা ফেরত পেতে পারেন।

কন্যা: নেতিবাচক চিন্তা দূরে সরিয়ে রাখুন। যুক্তি ও বিশ্লেষণ ক্ষমতা কাজে লাগিয়ে কর্মক্ষেত্রে সফল হবেন। সন্ধ্যায় প্রিয়জনের সঙ্গে সময় কাটবে।

তুলা: কর্মক্ষেত্রে দক্ষতা দিয়ে প্রশংসা কুড়োবেন। শিল্পকলা বা ডিজাইনের কাজে সাফল্য মিলবে। বিদেশি সহকর্মীদের সঙ্গে যোগাযোগ বাড়তে পারে।

বৃশ্চিক: আবেগপ্রবণতা বাড়বে। স্মৃতিচারণা ও কাজের চাপ—দুয়ের মধ্যেই দিন কাটবে। বিনিয়োগ এড়িয়ে চলাই ভালো।

ধনু: পরিবার ও সন্তানের প্রতি ভালোবাসা প্রকাশ পাবে। দাম্পত্য জীবনে শান্তি বজায় থাকবে। আবেগে ভেসে সিদ্ধান্ত নেবেন না।

মকর: কাজের চাপ খুব বেশি থাকবে। সময় ব্যবস্থাপনা ঠিক রাখতে পারলে সাফল্য আসবেই।

কুম্ভ: বিদেশ সংক্রান্ত সুখবর মিলতে পারে। ভিসা বা বিনিয়োগে শুভ যোগ। তবে অতিরিক্ত ভাবনা এড়িয়ে চলুন।

মীন: নতুন আইডিয়া মাথায় আসবে। তা লিখে রাখুন। পরিশ্রমের ফল মিললেও নিজের জন্য কিছু সময় বের করুন।